**VOLJELA BIH…**

Voljela bih da svi ljudi postanu jedno,

Da ne postoje više rasisti i šovinisti,

Kako se nitko ne bi osjećao bijedno.

Da se ljudi ne sude prema imovinskom stanju,

Prema tome kakvu odjeću nose,

Na kakvom žive imanju

Il’ dolaze li na posao počešljane kose.

Da ratovi prestanu,

Da u ljubavi i miru živimo,

Da sukobi nestanu,

Da više zbog pogrešaka svojih

Jedni druge ne krivimo.

Da svi imaju krov nad glavom,

Da se kriminal iskorijeni,

Da se cijeli svijet promijeni.

Da se ponovno zvijezde na nebu vide,

Da se ljudi ne boje sanjati,

Da svatko putem koji je odabrao ide.

Da svi ljudi mogu slobodno reći što misle,

Da više predrasuda i osuđivanja nema,

Da zajedništvo i jednakost budu svugdje glavna tema.

Da se svi zapitamo

U kakvom mi to svijetu živimo

I što da napravimo

Da ga učinimo boljim mjestom i popravimo.

Ema Volar